《题南山为表兄李世资》
明代·袁邮

仰止南山巅，屹然安且静。薰风时往来，离照日辉映。

飒飒动松冷，琅琅发高咏。声和气亦和，祯祥日相应。

抱真无别藏，积善有馀庆。竹梅振古芳，驻此悠悠景。

人生百岁期，未了登临兴。办得春服成，相携入篁径。

作者简介：袁邮，字伯高，号温溪。东莞人。师事湛若水。明世宗嘉靖三年（一五二四）贡生。授万载训导。历湘潭教谕、庆远府教授。民国《东莞县志》卷五七、民国张其淦《东莞诗录》卷一一有传。